Printsess Diana soovis, et tema lapsed Harry ja William normaalset lapsepõlve kogeks, vahendab Mirror. Selle nimel, et enda poegadega koos bussiga sõita ning nendega McDonaldsis lõunat süüa, ei andnud Diana pikalt lastele nende seisusest märku.
Williamist ning Catherine´i eludest rääkivas raamatus peegeldub aga, et William kuulis enda staatusest alles koolipingis.
"Enne kooliiga ei teadnud William enda kuningastaatusest midagi," rääkis raamatus kuninglik ekspert Andrew Morton.
Mortoni sõnul andsid Williamile tema seisusest märku peamiselt klassikaaslased. Kõige enam meenutas Morton hetke, kuidas Williami kaasõpilased noormehele selgitasid, et tema vanaema ei ole mitte vanaema, vaid kuninganna.
Ka William ise ning tema abikaasa Kate on otsustanud esimesed viis aastat prints George´i eest tema seisust varjata. William on otsust kommenteerides öelnud, et iga asja jaoks on olemas õige aeg ja koht.